### **Faglig teknikker for fasilitator**

Dokumentet gir en oversikt hvordan man legger til rette for gode samtaler i et verksted. Når vi snakker om enkle verbale verktøy, mener vi noen grunnleggende teknikker som en fasilitator bør kunne bruke. Slik at fasilitatoren effektivt kan legge til rette for diskusjoner og engasjere deltakere, og samtidig sikre at alle blir involvert:

### **Sondering**

Sondering brukes til å avstemme den generelle oppfatningen til gruppen rundt et bestemt emne eller punkt i diskusjonen. Bare å be om en «tommel opp-tommel ned»-undersøkelse, kan være nok for å få et inntrykk av gruppens generelle oppfatning om et emne.

### **Parafrasering**

Parafrasering betyr å uttrykke det samme innholdet som nettopp ble nevnt før, men med egne ord for å kontrollere at både du og de andre har samme forståelse.

### **Omdirigere spørsmål eller kommentarer**

Å omdirigere et spørsmål til gruppen hjelper deltakerne å bli mer involvert i diskusjonen. I tillegg oppmuntrer det også til grupperefleksjon. Hvis en deltaker svarer, kan du utfordre de andre deltakerne til å bygge videre på svaret.

### **Skifte perspektiv**

Hvis gruppen blir sittende fast på et tidspunkt i diskusjonen, kan du prøve å endre perspektivet og se på problemet fra en annen vinkel.

### **Oppsummering**

Repetisjon fremmer forståelse og oppsummering av det som har blitt diskutert så langt, vil hjelpe gruppen å bygge videre på konklusjonene de allerede har gjort.

### **Inkludere “stille deltakere”**

Oppmuntre mindre pratsomme deltakere til å bidra til diskusjonen. Spør direkte om deres meninger og spør om de har spørsmål. Samtidig må du huske på at folk er forskjellige og kanskje ikke føler seg komfortable hvis de blir "oppmuntret" for mye. En fasilitator må være oppmerksom på behovene til ulike deltakere og hjelpe gruppen å komme videre sammen.

### **Gi positiv forsterkning**

Det er viktig å oppmuntre ungdom/deltagere, spesielt de som er mindre selvsikre, til å bidra med sine meninger. Det å verdsette noens deltakelse gjennom positiv forsterkning, skaper trygghet slik at de ønsker å delta mer.